<classify> MSANII mkongwe wa fi lamu nchini Bongo Movie Hashim Kambi amesema wasanii wengi wanakabiliwa na ukata unaotokana na kushuka kwa soko la fi lamu nchini.Kambi ameliambia gazeti hili juzi kuwa sikuhizi wasanii wamekuwa wakitoa mikanda mingi ya video lakini hawanufaiki na kazi zao kutokana na soko la filamu kuingiliwa na kazi za ughaibuni hususani kazi kutoka China zinazozuia wasanii wandani kushindwa kunufaika. Soko likishuka maana yake kazi haipo na sababu kubwa ni kazi haramu mtu anatengeneza kazi nzuri halafu anakata na kuuza kwa bei ndogo akitegemea kuuza katika ukanda wa nchi za Afrika Mashariki matokeo yake anapata hasara wengi hawanufaiki kabisa.Alisema wasanii wengi siku hizi wanajikita kwa kutengeneza kazi ambazo bajeti yake ya chini kwa lengo kwa sababu wamefanya kwa muda mrefu na wameizoea lakini uhalisia wake wasanii hawana maisha mazuri hata kidogo.Alisema nchi inatakiwa kutangaza vita kwa watu wanaoleta kazi za nje kuja kuvuruga soko la ndani na kuwalinda wasanii wa ndani ambao kimsingi wanategemea kazi hiyo kuendesha maisha yao.Aidha ameiomba serikali kushirikiana kwa karibu na Bodi ya Filamu nchini kutengeneza sera nzuri zitakazokuwa tayari kulinda tasnia ya filamu ikiwemo kufanya msako kwa watu wote wanaosambaza kazi haramu za filamu nchini na kutengeneza mazingira safi yatakayowavutia wawekezaji kutoka nje.  <topic>: kitaifa 